'Huishoudelike insidente' by Oscar se huis | Nuus24
Pretoria – Die Paralimpiese atleet Oscar Pistorius se borgtogaansoek sal na verwagting teengestaan word wanneer hy Donderdag in die hof verskyn, het die Gautengse polisie gesê.Die polisie het aan die media bevestig dat daar voorheen bewerings van insidente "van 'n huishoudelike aard" by Pistorius se huis was. Dit is egter nie bekend of dit tussen hom en Reeva Steenkamp was nie.Steenkamp is Donderdagoggend vroeg in Pistorius se huis doodgeskiet."Ons is baie verbaas om die bewerings te hoor dat hy sy meisie vir 'n inbreker aangesien het," het brig. Denise Beukers, woordvoerder vir die polisie, vroeër gesê."Ons het berigte ontvang dat daar geskree was, maar niks is bevestig nie. Dit is deel van 'n ondersoek wat nog nie afgehandel is nie."Sy het gesê forensiese kenners is op die toneel en sal bepaal of daar gedwonge toegang was.Pistorius het gevra om onmiddellik in die hof te verskyn."Een van die redes hoekom ons borgtog teenstaan, sal bekend gemaak word wanneer hy in die hof verskyn," het Beukes gesê.– Lees meer hier– Volg Nuus24 op Twitter